Kas halloween päästis mardid ja kadrid ehk Kas kestame kultuuriliselt vaid vastandumise toel?
#000001
Kiidetud olgu halloween ja tema sümbol naerunäoline kõrvitsalatern, käis mul neil päevil ketserlik mõte peast läbi, kui silmasin Viru keskuse Kalevi kommipoes uhket kommikotti kirjaga „Mardi- ja kadripäeva kommisegu“, kommipaberid kenasti mardimaskidega kaunistatud, kommikott ise muidugi ka. Nüüd on mu silmad seda näinud ja ma võin rahus ..., mõtlesin endamisi, sest lõpuks ometi taipas vähemalt kommikaubandus pöörata pilgu ka martide-kadride poole ja pakkuda sobilikku pühadetemaatilist kaupa.
#000002
P.S Hea toon on anda temaatiliste õuekaunistustega märku, kas peres halloween’i peetakse. Kui ei peeta, siis sinna kommi küsima ega „pommi panema“ ei minda. Mardi- ja kadrisandid aga laskem igal juhul sisse, kui nad ukse taga laulavad. Kes kombeid tunneb, see teab, et vastasel juhul võib ette tulla igasuguseid ebameeldivusi. Alates sellest, et lapsed ei taha järgmisel aastal enam marti jooksma minna. Ning siis pole hiljem kedagi süüdistada, et näe, meie oma kombed põlatakse ära. Ja varuge hulganisti Kalevi mardi- ja kadrikomme. Sest aasta 2019 läheb meie kommikultuuri ajalukku – selliseid maiusi pole varem letil olnud. Aga halloween’i tümitamisega ning laste (ja nende vanemategi) jagamisega õigel ja valel poolel olijateks me kindlasti martide ja kadride populaarsust ei kasvata. Omakultuuri väärtustamiseks on sootuks teised meetodid.
#000010